stanford-oval/wikipedia huggingface dataset:
Metaanitioli
Aiheesta muualla

Metaanitiolin kansainvälinen kemikaalikortti
PubChem: Methanethiol (englanniksi)
Human Metabolome Database (HMDB): Methanethiol (englanniksi)
Kyoto Encyclopedia of Genes and Genomes (KEGG): Methylmercaptan (englanniksi)
ChemBlink: Methanethiol (englanniksi)
Maud (Norjan kuningatar)

| Maud |
| --- | --- |
 Kuningatar Maud vuonna 1910.
Norjan kuningatar
Valtakausi:  18. marraskuuta 1905 – 20. marraskuuta 1938
Kruunajaiset:  22. kesäkuuta 1906
Edeltäjä:  Kuningatar Sofia
Seuraaja:  Kuningatar Sonja

Syntynyt:  26. marraskuuta 1869  Lontoo, Yhdistynyt kuningaskunta
Kuollut:  20. marraskuuta 1938 (68 vuotta)  Lontoo, Yhdistynyt kuningaskunta
Puoliso:  Haakon VII
Lapset:  Olavi V
Koko nimi:  Maud Charlotte Mary Victoria
Isä:  Edvard VII
Äiti:  kuningatar Alexandra
Uskonto:  Norjan kirkko
Nimikirjoitus:  
Kuningas Haakon VII, kruununprinssi Olav ja kuningatar Maud kesällä 1913.
Kuningatar Maud (oikealta nimeltään Maud Charlotte Mary Victoria, 26. marraskuuta 1869 Lontoo – 20. marraskuuta 1938 Lontoo) oli Norjan kuninkaan Haakon VII:n puoliso. Hänen vanhempansa olivat Britannian kuningas Edvard VII ja kuningatar Alexandra. Hänen isoäitinsä oli kuningatar Viktoria.
Etelämantereella sijaitseva Kuningatar Maudin maa on nimetty hänen mukaansa.
Varhainen elämä

Maud syntyi 18. marraskuuta 1869 Marlborough Housessa. Hän oli silloisen Walesin prinssin Albert Edwardin ja Walesin Prinsessan Alexandran viides lapsi. Hänet kastettiin Marlborough Housessa 24. joulukuuta 1869.
Avioliitto

Prinsessa Maud osallistui säännöllisesti äitinsä läheisen perheen juhliin Tanskassa, jossa hän tutustui serkkuunsa Tanskan prinssi Carliin. Maud ja Carl avioituivat Buckinghamin palatsissa 22. heinäkuuta 1896 ja saivat lapsen, prinssi Alexanderin, 2. heinäkuuta 1903.
Kuningatar Maud

Prinsessa Maudin perhetaustan vuoksi hänen puolisolleen prinssi Carlille tarjottiin Norjan kuninkuutta vuonna 1905. Maud ja Carl kruunattiin Norjan kuningattareksi ja kuninkaaksi Nidarosin katedraalissa Trondheimissä 22. kesäkuuta 1906. Kuningas otti itselleen norjalaisen nimen Haakon ja antoi pojalleen Alexanderille uuden nimen Olav.
Kuningatar Maudilla oli useita virallisia tehtäviä, joissa hän edusti aina tyylikkäästi pukeutuneena. Kuningatar teki myös paljon työtä julkisuuden ulkopuolella ja oli omistautunut hyväntekeväisyydelle. Vuonna 1914 hän perusti rahaston auttaakseen ihmisiä vaikeissa olosuhteissa ensimmäisen maailmansodan jälkeen.
Maud oli lämmin ihminen ja vahvasti mukana poikansa, kruununprinssi Olavin kasvatuksessa. Vaikka Maud itse ei puhunut sujuvasti norjaa, hän halusi poikansa saavan norjalaisen kasvatuksen.
Vapaa-ajallaan Maud harrasti valokuvaamista ja nautti ulkoilusta ratsastaen, hiihtäen ja koiria ulkoiluttaen. Hän säilytti myös hyvät suhteet Englantiin ja vieraili siellä vuosittain.
Aiheesta muualla

Kuvia tai muita tiedostoja aiheesta Kuningatar Maud Wikimedia Commonsissa
Mazda 626 (GF)

| Mazda 626 GF |
| --- | --- |

Valmistustiedot
Valmistusmaa:   Japani  Kolumbia  Yhdysvallat  Zimbabwe
Valmistaja:  Mazda
Valmistusvuodet:  1997–2005
Muut nimet:  Mazda Capella
Korimalli:  4-ovinen sedan 5-ovinen hatchback 5-ovinen farmari
Luokka:  D-segmentti
Edeltäjä:  Mazda 626 GE
Seuraaja:  Mazda6
Teknisesti samankaltaisia:  Mazda MX-6 Ford Probe ɛ̃fini MS-8
Iskutilavuus:  1,8–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Mazda 626 GF on Mazda 626:n viidennen sukupolven malli, jota valmistettiin vuosina 1997–2005. Se korvasi edeltäneen GE-mallin ja seuraajaksi tuli Mazda6. Japanissa mallin nimenä oli Mazda Capella. Auton keulassa nähtiin ensi kerran Mazdan uusi M-merkki.
Korimalleina olivat neliovinen sedan, viisiovinen hatchback ja Suomen markkinoille muutamaa kuukautta edellisiä myöhemmin tullut viisiovinen farmari.
Helsingin Sanomien autotoimittaja Olli Hakkarainen valitteli, ettei uudesta 626:sta löydy enää sitä ripaustakaan ylellisyyttä, mitä oli aiemmissa sukupolvissa. Hän näki sen eurooppalaistyylisessä muotoilussa pientä samannäköisyyttä Mazdan Xedosin ja 323:n ohella BMW:n ja uuden Škoda Octavian kanssa. Auto on 12 cm lyhyempi, 4 cm kapeampi ja hieman korkeampi kuin aiempi 626. Ajo-ominaisuudet ja muut asiat olivat hänestä toimivia: ”Kaiken kaikkiaan Mazda on valmistanut tuotteen, jossa oikeastaan kaikki on kunnossa – niin on monessa muussakin nykyautossa.” Hänestä autosta puuttui ”se jokin”, joka auttaisi sitä kilpailussa Opel Vectran, Ford Mondeon, Toyota Carina E:n ja Nissan Primeran kanssa.
Aiheesta muualla

Kuvia tai muita tiedostoja aiheesta Mazda 626 (GF) Wikimedia Commonsissa
Matej Beňuš

| Mitalit | Mitalit | Mitalit |  |
| --- | --- | --- | --- |
|  Beňuš vuonna 2015  |  Beňuš vuonna 2015  |  Beňuš vuonna 2015  |  |
Maa:  Slovakia
Miesten koskimelonta
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | C-1 |  |
|  Pronssia | Pariisi 2024 | C-1 |  |
| MM-kilpailut  | MM-kilpailut  | MM-kilpailut  |  |
|  Kultaa | La Seu d'Urgell 2009 | C-1 joukkue |  |
|  Kultaa | Tacen 2010 | C-1 joukkue |  |
|  Kultaa | Bratislava 2011 | C-1 joukkue |  |
|  Kultaa | Praha 2013 | C-1 joukkue |  |
|  Kultaa | Deep Creek 2014 | C-1 joukkue |  |
|  Kultaa | Lontoo 2015 | C-1 joukkue |  |
|  Kultaa | Pau 2017 | C-1 joukkue |  |
|  Kultaa | Rio 2018 | C-1 joukkue |  |
|  Kultaa | La Seu d'Urgell 2019 | C-1 joukkue |  |
|  Hopeaa | Augsburg 2022 | C-1 joukkue |  |
|  Pronssia | Bratislava 2011 | C-1 |  |
|  Pronssia | Bratislava 2021 | C-1 joukkue |  |
| EM-Kilpailut  | EM-Kilpailut  | EM-Kilpailut  |  |
|  Kultaa | Liptovský Mikuláš 2007 | C-1 joukkue |  |
|  Kultaa | Krakowäva 2008 | C-1 joukkue |  |
|  Kultaa | Bratislava 2010 | C-1 joukkue |  |
|  Kultaa | Augsburg 2012 | C-1 joukkue |  |
|  Kultaa | Krakova 2013 | C-1 joukkue |  |
|  Kultaa | Markkleeberg 2015 | C-1 joukkue |  |
|  Kultaa | Liptovský Mikulas 2016 | C-1 joukkue |  |
|  Kultaa | Ivrea 2021 | C-1 joukkue |  |
|  Hopeaa | Bratislava 2010 | C-1 |  |
|  Hopeaa | Ivrea 2021 | C-1 |  |
|  Pronssia | Krakova 2013 | C-1 |  |
|  Pronssia | Markkleeberg 2015 | C-1 |  |
|  Pronssia | Tacen 2024 | C-1 joukkue |  |
Matej Beňuš (s. 2. lokakuuta 1987 Bratislava, Tšekkoslovakia) on slovakialainen koskimelonnan maailmanmestari ja olympiamitalisti.
Hän otti Rion olympialaisissa 2016 hopeaa kanadalaisyksikön henkilökohtaisesta kilpailusta, saavuttaen uransa ensimmäisen olympiamitalin.
Ura

Koskimelonnan Beňuš aloitti 11-vuotiaana. Ensimmäisen mitalinsa hän sai Junioreiden Euroopan-mestaruuskilpailuista Krakovasta vuonna 2004. Ensimmäisissä aikuisten arvokilpailuissa hän kilpaili Liptovský Mikulášissa, kotimaassaan Slovakiassa vuonna 2007 järjestetyissä Euroopan-mestaruuskilpailuissa. Hän oli samantien voittamassa kultaa yksiköiden joukkuekilpailussa. Beňuš on ottanut joukkuekilpailussa useita EM-kultia. Ensimmäisen henkilökohtaisen arvokisamitalinsa, hopean, hän otti EM-kilpailuissa Bratislavassa vuonna 2010.
Maailmanmestaruuskilpailuissakin hän on saanut monia kultamitaleita, joista kaikki joukkuekilpailussa. Ensimmäisen henkilökohtaisen MM-mitalinsa hän sai vuosi kotoisten EM-kisojen jälkeen niin ikään Bratislavassa vuonna 2011, meloen pronssia. Riossa 2016 hän sai olympiahopeaa, ja uransa viidennen henkilökohtaisen arvokisamitalin. Hän saavutti koskisyöksyssä MM-hopeaa Paussa 2017.
Perhe

Beňuš on naimisissa Ivana Benusovan kanssa ja heillä on kaksi yhteistä lasta (Simon ja Tobias). Matej Beňušin isosisko Dana Mann on myöskin koskimelonnan maailmanmestari. Hän edustaa nykyään miehensä kotimaata Yhdysvaltoja.
Tunnustukset

Lähde:
Slovakian vuoden meloja (2011 ja 2015)
Bratislavan vuoden urheilija (2013)
Matej Beňuš (2019)
Mikael Wanonius

Mikael Wanonius (1707–1743) oli satakuntalainen kirkkoherra ja kirjoitti ruotsin- ja latinankielisiä tilapäisrunoja. Hänen taitavuudestaan kertoo suomenkielinen hautajaisruno ”Cunnia- ja Muisto-Laulu” vuodelta 1737. Hän kannatti Christian Wolffin valistusfilosofista suuntaa.
Kirjallisuutta

Matti Kuusi, Runoilija Mikael Wanonius, Kirjallisuudentutkijain Seuran Vuosikirja 15; 1956
Masbateño

| Masbateño> Tiedot |
| --- | --- |
Alue:   Filippiinit
Puhujia:  350,000 (2002)
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet
ISO 639-3:  msb
 Ohje 
Masbateño on keskifilippiiniläinen kieli, jota puhutaan Filippiineillä Masbaten provinssissa. Sitä puhuu SIL Internationalin mukaan äidinkielenään 350,000 ihmistä. Masbateñon läheisiä sukukieliä ovat muun muassa capiznon ja hiligaino.
Kielelle annettiin Masbaten provinssissa kansalliskielen asema vuonna 1991.
Marie d’Orléans

Marie d’Orléans, Ary Schefferin maalaus.
Marie Christine Caroline Adélaïde Françoise Léopoldine d’Orléans (12. huhtikuuta 1813 Palermo – 6. tammikuuta 1839 Pisa) oli Ranskan prinsessa, joka tunnetaan myös kuvanveistäjänä ja piirtäjänä. Hänen isänsä oli Ranskan kuningas Ludvig Filip.
Elämänvaiheita

Marie d’Orléans pääsi opiskelemaan taidetta isänsä vapaamielisyydestä johtuen. Hänen taideopettajinaan toimivat Ary Scheffer ja David d’Angers.
Scheffer oli sitä mieltä, että prinsessalla oli hyvä mielikuvitus ja näkemystä taiteesta, mutta että hänen piirrosjälkensä oli huono. Itse asiassa Scheffer oli lähellä lopettaa prinsessan opettamisen.
Kun Marie d’Orleansin vanhempi sisar Louise d’Orléans oli solminut avioliiton Belgian kuninkaan Leopold I:n kanssa, Marie vajosi masennukseen. Saadakseen oppilaansa piristymään Scheffer vei hänet kuvanveistäjän ateljeeseen. Pian prinsessan päivät täyttyivät kuvanveiston opiskelusta. Nyt kukaan ei enää kritisoinut häntä huonosta piirrosjäljestä. Marie d’Orleansin harvat säilyneet työt todistavat aidosta lahjakkuudesta. Hän oli kiinnostunut myös lasimaalauksista, ja erään Fontainebleaun palatsissa sijaitsevan kappelin lasimaalaukset on tehty hänen suunnitelmiensa mukaan.
Heinäkuun monarkian aikana Versailles’n palatsi päätettiin muuttaa ”Ranskan kunnian museoksi”. Sinne sijoitettiin sarja veistoksia, jotka kuvaisivat maan historian kunniakkaimpia johtajia. Marielta tilattiin Jeanne d’Arcin patsas. Hän kuvaa siinä Ranskan keskiaikaisen sankarin ja pyhimyksen täydessä sotisovassa, pää taivutettuna kuulemaan jumalallista ohjausta, risti kädessään hurskauden merkkinä. Teos herätti yleistä ihastusta ja sai hyvät arvioinnit vuonna 1837.
Vuonna 1837 Marie d’Orleans solmi avioliiton saksalaisen ruhtinaan Alexander von Württenbergin kanssa. Liitosta syntyi poika, Philippe. Seuraavana vuotena tulipalo syttyi Marien ateljeessa ja hänen täytyi paeta kylmään talviyöhön. Hänen terveytensä oli heikentynyt synnytyksen yhteydessä eikä talviyöhön pakeneminen sitä parantanut, vaan heikensi sitä. Lääkäri määräsi hänet siirtymään terveellisemmän ilmanalan äärelle lähelle Välimerta. Tämä ei kuitenkaan pystynyt prinsessaa pelastamaan, vaan hän menehtyi tuberkuloosiin. Hänen tiedetään piirtäneen viimeisiin päiviinsä saakka: hän pyysi makuuhuoneeseensa enemmän valoa, jotta näkisi piirtää.
Marie d'Orléans: Jeanne d’Arc vuodelta 1834, Grenoblen museo.
Aiheesta muualla

Wikimedia Commonsissa on kuvia tai muita tiedostoja aiheesta .
Marie d'Orléans 1813-1829. Evene.fr. Arkistoitu 8.3.2008. Viitattu 22.3.2021. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mia Lerssi

Mia Lerssi (s. 1972 Kööpenhamina, Tanska) on tanskalainen lasitaiteilija. Lerssi on pitänyt useita kansainvälisiä näyttelyitä muun muassa Pariisissa, Lontoossa ja Amsterdamissa.
Aiheesta muualla

Mia Lerssi – Portfolio mialerssi.com. Arkistoitu 18.11.2017. Viitattu 9.3.2019 (englanniksi).
Glas – Mia Lerssi MFA Sandberg Intitute, Amsterdam Grønbechs gård. Arkistoitu 27.4.2018. Viitattu 9.3.2019 (englanniksi).
Miehikkälän helluntaiseurakunta

| Miehikkälän helluntaiseurakunta |
| --- | --- |
 Miehikkälän helluntaiseurakunta.
Suuntautuminen:  helluntaiherätys
Kirkkokunta:  itsenäinen
Perustettu:  1929
Puheenjohtaja:  Matti Nurmela
Pääkirkko:  Keskustie 23 49700 Miehikkälä
Aiheesta muualla
Sivusto
Infobox OKNimi-testi OK: 
Miehikkälän helluntaiseurakunta on vuonna 1929 perustettu miehikkäläläinen helluntaiseurakunta. Seurakunnan puheenjohtaja on Matti Nurmela. Seurakunnan toimitilat sijaitsevat Miehikkälän keskustassa Keskustiellä.
Seurakunnan toimintaan kuuluvat jumalanpalvelusten lisäksi sanan ja rukouksen illat, evankeliuminillat, erilaiset rukousillat ja -tilaisuudet, ehtoollisjuhla sekä laulu- ja hartaustuokiot palvelukodeissa ja sairaalassa. Toimintaan kuuluu lisäksi kesäleirit lapsille. Seurakunta tukee lisäksi vankilatyötä Venäjällä sekä lähetystyötä Thaimaassa.
Marius Bakken

Marius Bakken (numero 147).
Marius Bakken (s. 27. maaliskuuta 1978 Sanderfjord, Norja) on norjalainen kestävyysjuoksija.
Bakken osallistui ensimmäisiin aikuisten arvokisoihinsa Sevillan MM-kisoissa 1999, joissa hän karsiutui 5 000 metrin juoksun alkuerissä. Hän voitti samana vuonna hopeaa alle 23-vuotiaiden EM-kisoissa 5 000 metrillä. Seuraavana vuonna hän karsiutui Sydneyn olympialaisissa samalla matkalla. Edmontonin MM-kisoissa 2001 hän selviytyi 5 000 metrin finaaliin, jossa juoksi yhdeksänneksi ajalla 13.22,07. Seuraavana vuonna Münchenin EM-kisoissa hän oli neljästoista. Ateenan olympialaisissa 2004 hän karsiutui alkuerissä. Seuraavana vuonna Helsingin MM-kisoissa Bakken selvisi finaaliin 5 000 metrillä, jossa sijoittui kahdenneksitoista, oltuaan kisan paras eurooppalainen. Göteborgin EM-kisoissa 2006 hän keskeytti 5 000 metrin loppukilpailussa.
Henkilökohtaiset ennätykset

800 metrin juoksu: 1.51,19 (1997)
1 500 metrin juoksu: 3.38,84 (2005)
Mailin juoksu: 4.09,2 (1996)
2 000 metrin juoksu: 5.01,48 (2003)
3 000 metrin juoksu: 7.40,77 (2001)
5 000 metrin juoksu: 13.06,39 (2004)
10 000 metrin juoksu: 28.26,36 (2000)
Aiheesta muualla

Marius Bakkenin kotisivut
Mikko-Ville Hyyhönen

| Henkilötiedot |
| --- | --- | --- | --- |
Syntymäaika: 29. elokuuta 1986 (ikä 38)
Syntymäpaikka: Tampere, Suomi
Pelipaikka: keskikenttäpelaaja
Pituus: 190 cm
Seurat
| Vuodet | Seura | O | (M) |
| 2004–2006 | TamU | 4 | (0) |
| 2006 | → PP-70 (laina) | 1 | (0) |
| 2007 | VPS | 5 | (0) |
| 2008–2009 | TPV | 33 | (2) |
| Yhteensä | Yhteensä | 43 | (2) |
 Seurajoukkueuran tilastot kattavat vain kansalliset sarjat.
Mikko-Ville Hyyhönen (s. 29. elokuuta 1986 Tampere) on suomalainen jalkapalloilija. Pelipaikaltaan hän oli keskikenttäpelaaja.
Hyyhönen pelasi Veikkausliigassa yhdeksän ottelua, joissa hän ei tehnyt maaleja. Ensimmäisen liigaottelunsa hän pelasi 30. toukokuuta 2004, kun hänen edustamansa Tampere United voitti kotonaan Rovaniemen Palloseuran 5–1. Hyyhönen edusti TamUa sekä kaudella 2004 että kaudella 2005 kahdessa ottelussa. Molemmilla kausilla TamU saavutti SM-pronssia. Kaudeksi 2006 Hyyhönen lainattiin Ykkösessä pelaavaan PP-70:een. Hän pelasi seurassa yhden Ykkösen ottelun. Helmikuussa 2007 Hyyhönen teki sopimuksen Vaasan Palloseuran kanssa. Hän pelasi VPS:ssa viisi liigaottelua kaudella 2007. VPS:n jälkeen Hyyhönen edusti TPV:tä Ykkösessä. Kaudella 2008 hän pelasi 23 ottelua tehden kaksi maalia ja kaudella 2009 kymmenen ottelua maaleitta.
Saavutukset

Veikkausliiga: pronssia 2004 ja 2005
Mascarenotus

| Mascarenotus |
| --- | --- |
 Mascarenotus sauzieri Piirros: Émile Oustalet, 1896,  perustuu maalaukseen 1700-luvulta.
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Mascarenotus  Mourier-Chauviré, Bour, Moutou & Ribes, 1994
lajit
 Mascarenotus grucheti  Mascarenotus murivorus  Mascarenotus sauzieri 
Katso myös
   Mascarenotus Wikispeciesissä   Mascarenotus Commonsissa 
Infobox OKNimi-testi OK: 
Mascarenotus on pöllöjen heimoon kuuluva lintusuku. Kaikki siihen kuuluneet kolme lajia ovat kuolleet sukupuuttoon. Ne olivat Intian valtamerellä sijaitsevien Maskareenien saarten endeemisiä lajeja. Lajien häviämisen syinä olivat metsästys, metsien väheneminen ja vieraslajien, kuten sikojen, harjoittama saalistus.
Mascarenotus sauzieri eli Mauritiuksella 1830-luvulle.
Mascarenotus murivorus eli Rodriguesilla 1700-luvun alkuun
Mascarenotus grucheti eli Réunionilla 1600-luvun alkuun saakka.
Matalanpeukalo

| Matalanpeukalo |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°12′24″N, 26°55′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Peuraseen 
Järvinumero:  14.984.1.028
Mittaustietoja
Pinnankorkeus:  107,7 m  
Pituus:  330 m  
Leveys:  310 m  
Rantaviiva:  0,94 km  
Pinta-ala:  4,497 ha  
Saaria:  ei saaria 
 fiMatalanpeukalo 
Matalanpeukalo tai Pienen Matalan Peukalo on Etelä-Savossa Mäntyharjulla Repoveden kansallispuiston lähellä sijaitseva lampi.
Maantietoa

Lampi on 330 metriä pitkä, 310 metriä leveä, ja sen pinta-ala on 4,5 hehtaaria. Lammella ei ole kartan mukaan saaria.  Sen rantaviivan pituus on 950 metriä.
Luontoarvoja

Järvi sijaitsee Repoveden kansallispuiston yhteydessä olevalla Aarnikotkan metsän luonnonsuojelualueella. Sen rantametsät kuuluvat suojelualueeseen mutta sen vesialue ei. Se jää Pahkajärven ampuma-alueen sisäpuolelle eikä se siten ole kansallispuiston retkeilijöiden käytettävissä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 107,7 metriä mpy. Matalajärvestä tuleva oja virtaa lammen läpi ja jatkaa itärannasta matkaa laskien 500 metrin päästä Peuraseen.
Matei Kazijski

Matei Kazijski
Matei Kazijski (bulg. Матей Казийски, s. 23. syyskuuta 1984)
on bulgarialainen ammattilentopalloilija. Hän pelasi kaudella 2007-2008 ammatikseen Italian A1-liigassa, Trentossa.
Ura

Kazijski aloitti ammattilaisuransa Bulgarian pääkaupungissa, Sofiassa, Slavian joukkueessa. Hänen kykynsä huomattiin pian suuremmissa seuroissa, ja pian hänen päällään nähtiin Venäjän mestarin, Moskovan Dynamon paita. Moskova vuokrasi Kazijskin joukkueeseensa isolla rahalla Slaviasta. Kazijski ei kuitenkaan viihtynyt Moskovassa kahta kautta pidempään. Hän pelasi Moskovassa kaksi kautta voittamalla Venäjän mestaruuden, sekä hopeaa, että myös Venäjän cupin. Kahden kauden jälkeen Kazijskin olisi täytynyt palata takaisin Slaviaan, mutta hän ei kuitenkaan halunnut takaisin Bulgariaan, vaan hän halusi päästä A1-liigaan, Italiaan. Sopimuksesta irti pääseminen ei kuitenkaan, ollut Kazijskille helppoa, sillä olihan Slavialla edelleen hänen pelaajaoikeuden. Slavia vaati Kazijskin siirrosta yli miljoonan euron summaa. Italian A1-liigasta seurat eivät kuitenkaan halunneet maksaa niin paljoa bulgarialaisesta.
Kazijski pyysi apua Kansainvälisen lentopalloliiton puheenjohtajalta Ruben Acostalta tilanteeseen. Acosta halusi saada selvityksen Bulgarian lentopalloliitolta Kazijskin pelaajaoikeuksista. Lopulta Acosta sanoi Slavian miljoonan euron vaatimukset turhiksi, ja antoi Kazijskille kauan odottamansa siirron. Kazijski siirtyi pelaamaan Trentoon kolmivuotisella sopimukselle. Moskovan Dynamo sai Kazijskin siirtosummasta 100 000 euroa, kun taas Slavia ei mitään.
Kausi 2007-2008 oli Kazijskille onnistunut Trentossa. Hän nousi joukkueensa tärkeimmäksi pelaajaksi odotetusti, ja päätti kautensa A1-liigan mestaruuteen Itas Diatec Trentinom riveissä.
Maajoukkue

Kazijski pelaa myös Bulgarian maajoukkueessa, jonne hän nousi 19-vuotiaana, vuonna 2003. Hän on yksi joukkueensa tärkeimmistä pelaajista. A-maaotteluita hän on pelannut yli 40. maajoukkueessa. Kazijski on ollut suuressa roolissa, kun Bulgaria on viime vuosina noussut maailman terävimpään lentopallohuippuun keskikastista. Vuoden 2006 MM-kilpailuissa hän oli joukkueensa paras pelaaja, ja johdatti joukkueen MM-pronssille. Samana vuonna Lentopallon Maailmanliigassa Bulgaria voitti pronssia, ja Kazijski valittiin parhaimmaksi syöttäjäksi lopputurnauksessa.
Muuta

Kazijskin isä, ja äiti ovat entisiä Bulgarian maajoukkueen pelaajia. Kazijski pelasi juniorina monia eri pelirooleja. Hän aloitti passarina, jonka jälkeen hän vaihtoi pelipaikkoja monta kertaa. Lopulta hän päätyi nykyiseen rooliinsa yleispelaajana. Kazijski omaa peräti 370cm ulottuvuuden, jonka tiettävästi maailmassa omaa vain kuubalainen Leonel Marshall.
Saavutukset

Henkilökohtaiset:
Euroopan paras lentopalloilija 2006
MM-kilpailuiden paras syöttäjä 2006
Maailmanliigan paras syöttäjä 2004, ja 2007
Maailmanliigan paras hyökkääjä 2006
Venäjän liigan paras pelaaja 2007
Maajoukkueessa:
MM-pronssia 2006
Maailmanliigan pronssia 2006
Maailmancupin hopeaa
Seurajoukkueessa:
Italian mestari 2008
Bulgarian mestari 2004
Venäjän mestari 2006
Venäjän cup-mestari 2006
Venäjän liigan hopeaa 2007
Mestareiden liigan pronssia 2007
Mestareiden liigan 4. sija 2007
Merkintäkieli

Merkintäkieli (kuvauskieli) (engl. markup language) on formaali kieli, jolla kuvataan tekstin rakennetta tai esitystapaa metainformaatiolla. Merkintäkielellä pyritään erottamaan tekstin looginen rakenne sisällöstä. Merkintäkielistä käytetyin on HTML. Metakielillä kuten XML ja SGML voidaan luoda uusia merkintäkieliä. Esimerkiksi XHTML on määritelty XML:n avulla.
Merkintäkielellä on aluksi tarkoitettu dokumenttimerkintäkieltä, jossa merkinnät tai tagit ilmaisevat sen loogisen rakenteen kuten kappalejaon. Merkintäkieli antaa sen sisältämän dokumentin asetteluun erityisesti elektronisessa viestinvälityksessä sekä näytöllä.
Historia

Varhaisin julkinen esitys merkintäkielen ideasta on William W. Tunnicliffen vuonna 1967 pitämä esitys Canadian Government Printing Officelle. Tunnicliffe esitteli ajatuksen tietosisällön erottamisesta sen muotoilusta. Vuonna 1969 Charles F. Goldfarb työskenteli IBM:lle ja johti Generalized Markup Language -kielen (GML) kehitystä.
Tunnicliffe työskenteli 1970-luvulla GenCoden parissa ja GML johti SGML:n kehitykseen.
Muita varhaisia esimerkkejä merkintäkielistä ovat Unixille julkaistu troff ja Donald Knuthin TeX.
Erikoistuneet merkintäkielet

Merkintäkieliä on erikoistuneita lukuisiin eri tarkoituksiin. Esimerkiksi RecipeBook on resepteihin erikoistunut XML-pohjainen merkintäkieli.
Yhteisiin standardeihin kuten XML perustuvia erikoistuneita merkintäkieliä biologian merkintäkieliä ovat muun muassa CellML ja SBML.
Merkintäkielien lajityyppejä ovat muun muassa:
dokumenttimerkintäkieli, usein synonyyminä "merkintäkielen" kanssa, mutta voi tarkoittaa esimerkiksi tekstinkäsittelyyn erikoistunutta muotoa
käyttöliittymän merkintäkieli, kuten QML
matemaattinen merkintäkieli
vektorigrafiikan merkintäkieli, kuten SVG
Aiheesta muualla

Kuvia tai muita tiedostoja aiheesta Merkintäkieli Wikimedia Commonsissa
Luettelo televisiosarjan Mistralin tuulet henkilöistä

Tämä on luettelo televisiosarjan Mistralin tuulet henkilöistä.
Chaumetten perhe > Vincent Chaumette (Serge Dupire)

Vincent muutti Pariisista Mistraliin sarjan alussa tyttärensä Ninonin kanssa erottuaan vaimostaan Laurencesta. Hänellä oli suhde Céline Frémontin kanssa, mutta se ei kauan kestänyt. Nykyään hänen seurustelumppaninsa on Charlotte Le Bihac, jonka kanssa hänellä on kiihkeähkö suhde. Vincent pelasti Charlotten sosiopaatti-sarjamurhaaja-hypnoosilääkäri Bruno Livialta. Vincent petti Charlottea, mutta lopulta hän antoi sen anteeksi. Nyt Charlotte lähtee New Yorkiin unelmatyönsä takia.